**Csánig község Önkormányzatának Képviselő-testülete 2016. március 21-én megtartott ülésének jegyzőkönyvéből**

**16/2016. (III.21.) számú határozat:**

Csánig Község Önkormányzatának Képviselő-testülete az átruházott hatáskörben hozott döntésekről szóló tájékoztatást elfogadta és tudomásul vette.

**17/2016. (III.21.) számú határozat:**

Csánig Község Önkormányzatának Képviselő-testülete elfogadott költségvetési rendeletére is hivatkozással megállapítja, hogy az Önkormányzat tárgyévre tervezett beszerzései (árubeszerzés, építési beruházás, szolgáltatás megrendelés) nem érik el a törvényi értékhatárt, ezért nem teszik szükségessé közbeszerzési eljárás lefolytatását, valamint közbeszerzési terv összeállítását.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**18/2016. (III.21.) számú határozat:**

Csánig község Önkormányzatának Képviselő-testülete megvizsgálta az étkeztetés intézményi térítési díját. A felülvizsgálat eredményeképpen a Képviselő-testület úgy dönt, hogy nem emeli az étkeztetés intézményi térítési díját, azt továbbra is 490 Ft/ellátási nap összegben határozza meg, mely összeg a mindenkori Áfa összegét tartalmazza.

**Határidő:** azonnal

**Felelős:** Joó Ferenc polgármester

**19/2016. (III.21.) számú határozat:**

Csánig Község Önkormányzatának Képviselő-testülete, mint a Répcelak, József A. utca 32. szám alatti iskolaépület-együttes és hozzá tartozó udvar ingatlan-nyilvántartás szerinti tulajdonosa, hozzájárulását adja az előterjesztés mellékleteként csatolt, szövegszerűen szerkesztett bérleti szerződés megkötéséhez. A szerződés alapján az épület meghatározott helyiségeit a SZILTOP Oktatási Nonprofit Közhasznú Korlátolt Felelősségű Társaság (székhely: 2011 Budakalász, Erdőhát utca 84., képviseli: Molnár Emese ügyvezető) mint bérlő, esti gimnáziumi oktatás céljára, 2016. szeptember 1. napjától, határozatlan időre bérbe veheti.

Meghatalmazza Répcelak Város Önkormányzatának polgármesterét, mint tulajdonostárs önkormányzat képviselőjét, hogy a bérleti szerződéshez a tulajdonosi hozzájárulást helyette és nevében is adja meg.

**Felelős:** Joó Ferenc polgármester

**Határidő:** azonnal

**20/2016. (III.21.) számú határozat:**

Csánig Község Önkormányzatának Képviselő-testülete módosítja a Beszerzések lebonyolításával kapcsolatos eljárásrendről szóló szabályzatot a melléklet szerinti tartalommal, 2016. április 1 hatállyal.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal